Nederland bo teen SA-vrouehokkie | Nuus24
Kaapstad – Die Olimpiese hokkiekampioene Nederland het Suid-Afrika Donderdagaand in ‘n nie-amptelike toetswedstryd in Kaapstad met 2-0 geklop.Die besoekers het rustyd met 1-0 voorgeloop.Australië het vroeër met 3-1 oor Engeland geseëvier. Albei wedstryde het deel gevorm van die spanne se voorbereidings vir die Investec-uitdaagtoernooi, wat Maandag in Hartleyvale begin. In die laaste nie-amptelike toetse wat Saterdag gespeel word, gaan Suid-Afrika teen Engeland te staan kom, terwyl Nederland teen Australië speel.Vir die jongste sportnuus volg Nuus24Sport op Twitter.– Sport24